3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

บริษัท เจ มาร์ท จํากัด (มหาชน) (“บริษัท” หรือ “เจมาร์ท”) ก่อตั้งเมื่อวันที่ 27 ธันวาคม
พ.ศ. 2531 โดยนายอดิศักดิ์ สุขุมวิทยา และนางสาวยุวดี พงษ์อัชฌา
ด้วยทุนจดทะเบียนเริ่มแรกจำนวน 2,000,000 บาท
เพื่อเป็นผู้แทนจำหน่ายเครื่องใช้ไฟฟ้าทุกยี่ห้อในระบบเงินผ่อน
ก่อนเริ่มขยายช่องทางการจำหน่ายเข้าไปในตลาดขายส่ง โดยมีสินค้าหลัก ได้แก่ โทรทัศน์
เครื่องเล่นวีดีโอ และเครื่องปรับอากาศ ต่อมาในปี 2535
บริษัทได้เริ่มดำเนินธุรกิจการจำหน่ายเครื่องโทรศัพท์เคลื่อนที่ผ่านระบบเงินสด ระบบผ่อนชำระ
และระบบขายส่ง

ปัจจุบัน บริษัทประกอบธุรกิจจำหน่ายทั้งค้าปลีกและค้าส่งเครื่องโทรศัพท์เคลื่อนที่
และสินค้าที่เกี่ยวข้องกับโทรศัพท์เคลื่อนที่ของผู้ผลิตโทรศัพท์เคลื่อนที่หลักทุกรายและผู้ให้บริการเครือข่ายทุกระบบ
นอกจากนั้น บริษัทได้ขยายธุรกิจไปในส่วนการบริหารพื้นที่เช่าสำหรับธุรกิจค้าปลีกโทรศัพท์เคลื่อนที่
ภายใต้ชื่อ IT Junction ซึ่งเป็นพื้นที่ในการบริหารของบริษัทเพื่อการค้าปลีกโทรศัพท์เคลื่อนที่

ภายใต้โครงสร้างกลุ่มปัจจุบัน บริษัทถือหุ้นสัดส่วนร้อยละ 99.99 ในบริษัทย่อยหนึ่งแห่ง คือ บริษัท
เจ เอ็ม ที เน็ทเวอร์ค เซอร์วิสเซ็ส จำกัด (“เจเอ็มที”)
ซึ่งเป็นบริษัทที่ดำเนินธุรกิจให้บริการติดตามเร่งรัดหนี้ ฟ้องสืบทรัพย์ บังคับคดี ทั่วประเทศไทย
และดำเนินการซื้อหนี้ที่สงสัยจะสูญจากสถาบันการเงินและบริษัทผู้ให้บริการอื่นๆ
เพื่อนำมาดำเนินการติดตามหนี้และหาผลประโยชน์

ปัจจุบัน บริษัทมีทุนจดทะเบียนและเรียกชำระแล้ว 300 ล้านบาท
และตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียน ตั้งแต่วันที่ 25
มิถุนายน 2552 เป็นต้นไป โดยจัดอยู่ในกลุ่มเทโนโลยี หมวดเทคโนโลยีสารสนเทศและการสื่อสาร
และใช้ชื่อย่อในการซื้อขายหลักทรัพย์ว่า “JMART”

3.2 ลักษณะการประกอบธุรกิจของบริษัทและบริษัทย่อย

โครงสร้างกลุ่มบริษัท

ปัจจุบันบริษัทมีบริษัทย่อยที่ดำเนินธุรกิจอยู่ 1 บริษัท คือบริษัท เจ เอ็ม ที เน็ทเวอร์ค เซอร์วิสเซ็ส
จำกัด (“เจเอ็มที”) ซึ่งบริษัทถือหุ้นอยู่ในอัตราร้อยละ 99.99 มีทุนจดทะเบียนชำระเต็มแล้วจำนวน
40 ล้านบาท

การดำเนินธุรกิจของบริษัทและบริษัทย่อย

บริษัท เจ มาร์ท จำกัด (มหาชน) (บริษัท)

1. ธุรกิจจัดจำหน่ายโทรศัพท์เคลื่อนที่ อุปกรณ์เสริม และสินค้าเทคโนโลยี (“ธุรกิจจัดจำหน่ายฯ”)

บริษัทดำเนินธุรกิจจัดจำหน่าย ทั้งลักษณะค้าส่งและค้าปลีก
โดยมุ่งเน้นไปในสินค้าประเภทเครื่องโทรศัพท์เคลื่อนที่ และอุปกรณ์ที่เกี่ยวข้องของผู้ผลิตหลักทุกราย
ได้แก่ Nokia, Motorola, Sony Ericsson Samsung และ LG นอกจากนี้
บริษัทยังเป็นผู้จัดจำหน่ายโทรศัพท์เคลื่อนที่ภายใต้แบรนด์ J-Fone
ซึ่งเป็นโทรศัพท์เคลื่อนที่ที่บริษัทเป็นเจ้าของแบรนด์เองด้วย

บริษัทเป็นผู้แทนจำหน่ายชุด SIM Card (Subscriber Identification Module)
และบัตรเติมเงินของผู้ให้บริการระบบโทรศัพท์เคลื่อนที่ระบบต่างๆ ได้แก่ GSM, DTAC, GSM1800
และ TRUE MOVE
บริษัททำการจำหน่ายสินค้าดังกล่าวผ่านช่องทางการจำหน่ายสินค้าที่หลากหลายของบริษัท

ปัจจุบัน บริษัทมีช่องทางการจำหน่าย 204 จุด ซึ่งครอบคลุมพื้นที่ในเขตกรุงเทพฯ และปริมณฑล
รวมถึงพื้นที่ในจังหวัดสำคัญ ได้แก่ เชียงใหม่ ขอนแก่น สงขลาและภูเก็ต เป็นต้น

บริษัทดำเนินธุรกิจจัดจำหน่ายโทรศัพท์เคลื่อนที่ และอุปกรณ์เสริมใน 2 รูปแบบ คือ
การเป็นผู้แทนจำหน่าย และการเป็นผู้ค้าปลีก ตามรายละเอียดดังต่อไปนี้

การเป็นผู้แทนจำหน่าย (Distributor & Dealer) ปัจจุบัน
บริษัทเป็นผู้แทนจำหน่ายอย่างเป็นทางการ (1^(st)Tier) ของโทรศัพท์เคลื่อนที่ Sony
Ericsson และ Motorola

โดยบริษัทจะซื้อสินค้าจากผู้ผลิตโทรศัพท์เคลื่อนที่เพื่อขายให้แก่ผู้ค้าปลีกที่เป็นร้านค้าต่างๆ
และบริษัทยังมีหน้าที่ในการดำเนินการด้านการตลาดร่วมกับผู้ผลิตโทรศัพท์เคลื่อนที่
โดยจะร่วมวางแผนการตลาด ประมาณการยอดขาย
รวมถึงเป็นผู้เก็บสต็อกสินค้าให้พอเพียงกับความต้องการตลาด
ซึ่งบริษัทจะได้รับการสนับสนุนด้านเงินทุนเกี่ยวกับการส่งเสริมการขาย
ข้อมูลของโทรศัพท์เคลื่อนที่รุ่นใหม่ๆ จากผู้ผลิตโทรศัพท์เคลื่อนที่

การเป็นผู้ค้าปลีก (Retailers) บริษัทจะสั่งซื้อโทรศัพท์เคลื่อนที่จากผู้แทนจำหน่าย
(Distributor & Dealer) ของแบรนด์ต่างๆ เพื่อจำหน่ายในร้านค้าปลีกของบริษัท
หรือบางกรณีที่แบรนด์ดังกล่าวไม่มีผู้แทนจำหน่าย
บริษัทก็จะสั่งซื้อสินค้าโดยตรงจากผู้ผลิตโทรศัพท์เคลื่อนที่
โดยบริษัทเป็นผู้ค้าปลีกรายใหญ่ของโทรศัพท์เคลื่อนที่หลัก 5 รายได้แก่ Nokia, Motorola, Sony
Ericsson, Samsung และ LG

2. ธุรกิจบริหารพื้นที่ค้าปลีก

บริษัทดำเนินธุรกิจจัดสรรและบริหารพื้นที่เช่า
โดยการทำสัญญาเช่าพื้นที่บางส่วนกับเจ้าของพื้นที่เพื่อนำมาจัดสรรและให้เช่าต่อกับลูกค้ารายย่อย
พร้อมทั้งดูแล บริหาร จัดการพื้นที่ดังกล่าวตลอดอายุสัญญาเช่า
โดยบริษัทจะเช่าพื้นที่ในส่วนของสินค้าประเภทโทรศัพท์เคลื่อนที่หรือสินค้าเทคโนโลยี
ภายในศูนย์การค้าขนาดใหญ่ เช่น เซ็นทรัล บิ๊กซี โฮมโปร เป็นต้น
เพื่อจัดเป็นศูนย์จำหน่ายสินค้าไอทีภายใต้ชื่อ IT Junction และแบ่งพื้นที่ให้ร้านค้าย่อยเช่าพื้นที่ต่อ
ซึ่งปัจจุบันบริษัทมีจำนวนพื้นที่บริหารในรูปแบบ IT Junction จำนวน 27 แห่ง ทั้งในเขตกรุงเทพฯ
และต่างจังหวัด

บริษัท เจ เอ็ม ที เน็ทเวอร์ค เซอร์วิสเซ็ส จำกัด (บริษัทย่อย)

3. ธุรกิจติดตามเร่งรัดหนี้และบริหารหนี้ด้อยคุณภาพ (“ธุรกิจติดตามเร่งรัดหนี้”)

เจเอ็มทีเป็นผู้ให้บริการติดตามเร่งรัดหนี้ในส่วนที่เป็นหนี้ด้อยคุณภาพที่เจ้าหนี้ไม่สามารถติดตามได้
ซึ่งครอบคลุมหนี้ทุกประเภท ได้แก่ หนี้สินกลุ่มสินเชื่อส่วนบุคคล หนี้สินบัตรเครดิต
หนี้สินค่าสาธารณูปโภค และหนี้สินค่าบริการ โดยผู้ว่าจ้างซึ่งได้แก่กลุ่มเจ้าหนี้ต่างๆ
จะส่งรายชื่อและข้อมูลลูกหนี้ให้แก่เจเอ็มที และ

เจเอ็มทีจะค้นหาข้อมูลเพิ่มเติม ตรวจสอบและติดตามหาลูกหนี้
รวมถึงเจรจาต่อรองให้ลูกหนี้แต่ละรายผ่อนชำระหนี้ภายใต้เงื่อนไขที่เจเอ็มทีได้รับอนุญาตจากผู้ว่าจ้าง
เจเอ็มทีจะได้รับค่าธรรมเนียมเป็นสัดส่วนร้อยละของมูลหนี้ที่ติดตามได้ โดยผู้ว่าจ้างที่เป็นเจ้าหนี้
ประกอบด้วย ธนาคารและสถาบันการเงิน บริษัทเช่าซื้อ และบริษัทโทรคมนาคม เป็นหลัก

นอกจากการดำเนินธุรกิจติดตามเร่งรัดหนี้แล้ว เจเอ็มที
ยังดำเนินธุรกิจบริหารหนี้ด้อยคุณภาพอันเป็นผลจากที่ธนาคารสถาบันการเงิน
รวมถึงบริษัทเช่าซื้อบางแห่งมีนโยบายที่จะลดสัดส่วนหนี้ด้อยคุณภาพ และลดต้นทุนในการติดตามหนี้
จึงมีนโยบายในการขายหนี้ด้อยคุณภาพดังกล่าวออกจากบัญชี
โดยเจ้าหนี้จะเปิดให้บริษัทที่เชี่ยวชาญในการติดตามหนี้มาประมูลซื้อหนี้เสียในมูลค่าที่เป็นส่วนลดจากมูลหนี้เดิม
จากการที่เจเอ็มทีมีฐานข้อมูล บุคลากร และความเชี่ยวชาญในการติดตามหนี้มากว่า 15 ปี
จึงเป็นปัจจัยสำคัญที่ทำให้เจเอ็มทีประสบความสำเร็จในการดำเนินธุรกิจ

4. ธุรกิจอื่นๆ

นอกจากบริการติดตามเร่งรัดหนี้และบริหารหนี้ด้อยคุณภาพแล้ว เจเอ็มทียังมีบริการอื่นๆ ได้แก่
การให้บริการด้านกฎหมาย และบริการด้านโลจิสติกส์ภายใต้ชื่อ Mr. Speed

เจเอ็มทีประกอบธุรกิจให้บริการด้านกฎหมายเรื่องการบังคับคดีที่เกี่ยวกับหนี้สินทุกประเภท
โดยเป็นการให้บริการทนายความแก่บุคคลภายนอก
ซึ่งทีมงานทนายความดังกล่าวเป็นทีมงานที่ทำหน้าที่ฟ้องร้องลูกหนี้ที่ไม่ชำระหนี้ในส่วนของการดำเนินธุรกิจด้านการติดตามเร่งรัดหนี้และบริหารหนี้
สำหรับงานบริการด้านจัดส่งเอกสารและพัสดุในการรับ-ส่งเอกสารและสินค้าภายในพื้นที่เขตกรุงเทพฯ
และปริมณฑล โดยจะเรียกเก็บค่าบริการตามระยะทางที่กำหนดไว้

3.3 โครงสร้างรายได้ของบริษัท และบริษัทย่อย

  โครงสร้างรายได้ของบริษัทและบริษัทย่อยสำหรับปี 2550 – 2552 สามารถสรุปได้ดังนี้

  หน่วย:ล้านบาท

+--------------------------------+------+----+------+----+------+----+
| โครงสร้างรายได้แยกตามประเภทธุรกิจ  | 2550 |    | 2551 |    | 2552 |    |
+--------------------------------+------+----+------+----+------+----+
|                                | มูลค่า | %  | มูลค่า | %  | มูลค่า | %  |
+--------------------------------+------+----+------+----+------+----+
| บริษัท                           |      |    |      |    |      |    |
+--------------------------------+------+----+------+----+------+----+
| 1. ธุรกิจจัดจำหน่ายโทรศัพท์เคลื่อนที่ฯ   |      |    |      |    |      |    |
+--------------------------------+------+----+------+----+------+----+
|   - การจัดจำหน่ายโทรศัพท์เคลื่อนที่ฯ   | 5    | 9  | 5    | 9  | 4    | 8  |
|                                | ,415 | 1. | ,055 | 1. | ,658 | 7. |
|                                |      | 83 |      | 33 |      | 56 |
+--------------------------------+------+----+------+----+------+----+
|   - การส่งเสริมการขาย            | 150  | 2. | 211  | 3. | 316  | 5. |
|                                |      | 54 |      | 81 |      | 93 |
+--------------------------------+------+----+------+----+------+----+
|   -                            | 11   | 0. | 9    | 0. | 9    | 0. |
|                                |      | 19 |      | 16 |      | 17 |
|  ธุรกิจอื่นๆที่เกี่ยวข้องกับการจัดจำหน่าย¹ |      |    |      |    |      |    |
+--------------------------------+------+----+------+----+------+----+
| รวมรายได้จากธุรกิจจัดจำหน่าย        | 5    | 9  | 5    | 9  | 4    | 9  |
|                                | ,576 | 4. | ,275 | 5. | ,983 | 3. |
|                                |      | 56 |      | 30 |      | 67 |
+--------------------------------+------+----+------+----+------+----+
| 2. ธุรกิจบริหารพื้นที่ค้าปลีก           |      |    |      |    |      |    |
+--------------------------------+------+----+------+----+------+----+
|   - IT Junctions               | 116  | 1. | 111  | 2. | 160  | 3. |
|                                |      | 97 |      | 01 |      | 00 |
+--------------------------------+------+----+------+----+------+----+
|   - เจ-เวนิว                    | 12   | 0. | 17   | 0. | 11   | 0. |
|                                |      | 20 |      | 31 |      | 20 |
+--------------------------------+------+----+------+----+------+----+
| รวมรายได้จากธุรกิจบริหารพื้นที่ค้าปลีก   | 128  | 2. | 128  | 2. | 170  | 3. |
|                                |      | 17 |      | 31 |      | 20 |
+--------------------------------+------+----+------+----+------+----+
| บริษัทย่อย                        |      |    |      |    |      |    |
+--------------------------------+------+----+------+----+------+----+
| 3.                             |      |    |      |    |      |    |
| ธุรกิจติด                         |      |    |      |    |      |    |
| ตามเร่งรัดหนี้สินและบริหารหนี้ด้อยคุณภาพ |      |    |      |    |      |    |
+--------------------------------+------+----+------+----+------+----+
|   - การให้บริการติดตามหนี้สิน        | 136  | 2. | 76   | 1. | 80   | 1. |
|                                |      | 31 |      | 37 |      | 51 |
+--------------------------------+------+----+------+----+------+----+
|   - การซื้อหนี้สินมาบริหาร           | 15   | 0. | 23   | 0. | 54   | 1. |
|                                |      | 25 |      | 42 |      | 01 |
+--------------------------------+------+----+------+----+------+----+
|   - ธุรกิจอื่นๆที่เกี่ยวข้อง²           | 13   | 0. | 13   | 0. | 23   | 0. |
|                                |      | 22 |      | 23 |      | 43 |
+--------------------------------+------+----+------+----+------+----+
|   รวมรายได้จากธุรกิจจัดการหนี้สิน     | 164  | 2. | 112  | 2. | 157  | 2. |
|                                |      | 78 |      | 02 |      | 95 |
+--------------------------------+------+----+------+----+------+----+
| รายได้อื่นๆ                       |      |    |      |    |      |    |
+--------------------------------+------+----+------+----+------+----+
| - ดอกเบี้ยรับ                     | 9    | 0. | 7    | 0. | 4    | 0. |
|                                |      | 15 |      | 13 |      | 07 |
+--------------------------------+------+----+------+----+------+----+
| - รายได้อื่นๆ                     | 20   | 0. | 13   | 0. | 6    | 0. |
|                                |      | 34 |      | 23 |      | 11 |
+--------------------------------+------+----+------+----+------+----+
|   รวมรายได้อื่นๆ                  | 29   | 0. | 20   | 0. | 10   | 0. |
|                                |      | 49 |      | 36 |      | 18 |
+--------------------------------+------+----+------+----+------+----+
| รายได้รวม                       | 5    | 10 | 5    | 10 | 5    | 10 |
|                                | ,897 | 0. | ,535 | 0. | ,320 | 0. |
|                                |      | 00 |      | 00 |      | 00 |
+--------------------------------+------+----+------+----+------+----+

หมายเหตุ: 1. ธุรกิจอื่นๆ ที่เกี่ยวข้องกับการจัดจำหน่ายได้แก่ บริการซ่อมโทรศัพท์ บริการ Pay
point และ บริการ Support Hire Purchase

2. ธุรกิจอื่นๆ ที่เกี่ยวข้องกับการติดตามเร่งรัดหนี้ ได้แก่ การให้บริการด้านกฎหมาย
และการให้บริการจัดส่งสินค้า

3.4 เป้าหมายในการดำเนินธุรกิจ

ธุรกิจจัดจำหน่ายโทรศัพท์เคลื่อนที่ อุปกรณ์เสริมและสินค้าเทคโนโลยี

บริษัทมีนโยบายที่จะขยายส่วนแบ่งการตลาดในตลาดค้าปลีก
เพื่อก้าวเป็นเป็นผู้นำในธุรกิจจัดจำหน่ายโทรศัพท์เคลื่อนที่ อุปกรณ์เสริมและสินค้าเทคโนโลยี
โดยการเพิ่มประสิทธิภาพและจำนวนของช่องทางการจำหน่ายให้สามารถเข้าถึงลูกค้าได้เพิ่มขึ้น
ซึ่งเน้นการขยายสาขาในส่วน Modern Trade และสาขาที่ขยายตาม IT Junction เป็นหลัก
รวมทั้งการคัดสรรสินค้าที่มีคุณภาพและคุณลักษณะหลากหลาย
เพื่อให้สามารถตอบสนองความต้องการที่แตกต่างกันของลูกค้าได้อย่างทั่วถึง
โดยบริษัทมีเป้าหมายที่จะเพิ่มสินค้าให้สอดคล้องกับการเปลี่ยนแปลงเทคโนโลยี
โดยเฉพาะเทคโนโลยี 3 G และมีนโยบายขยาย Product Line
ในส่วนอุปกรณ์เสริมและสินค้าเทคโนโลยี

ธุรกิจบริหารพื้นที่ค้าปลีก

บริษัทมีเป้าหมายการดำเนินธุรกิจบริหารพื้นที่ในรูปแบบ IT Junction
โดยการขยายจำนวนสาขาเพิ่มขึ้น
โดยบริษัทจะพิจารณาผลตอบแทนจากการลงทุนและแผนการตลาดให้สอดคล้องกับภาวะเศรษฐกิจในปัจจุบัน
เน้นพื้นที่ในกลุ่มห้างสรรพสินค้า ดิสเคาท์สโตร์ และคอมมูนิติ้มอลล์ที่มีพื้นที่ขาย แผนการตลาด
และทำเลที่ตั้งเหมาะสมกับกลุ่มลูกค้าของสินค้าโทรศัพท์เคลื่อนที่และสินค้าเทคโนโลยี

ธุรกิจติดตามเร่งรัดหนี้และบริหารหนี้ด้อยคุณภาพ

บริษัทมีเป้าหมายที่จะรักษาความเป็นผู้นำในธุรกิจรับจ้างเร่งรัดติดตามหนี้
โดยมีแผนที่จะเพิ่มยอดหนี้ที่ติดตาม เน้นการขยายส่วนของลูกค้าในกลุ่มธนาคารเป็นหลัก
ซึ่งจะเป็นการขยายทั้งในกลุ่มลูกค้าเดิมและกลุ่มลูกค้าใหม่
โดยมุ่งเน้นคุณภาพการให้บริการติดตามหนี้สินที่ได้มาตรฐานและมีประสิทธิภาพ
ภายใต้เป้าหมายที่จะให้ลูกค้ามีความพึงพอใจในบริหารสูงสุด
รวมทั้งการพัฒนาระบบสารสนเทศและการรวบรวมข้อมูลที่ทันสมัย

นอกจากนี้ บริษัทมีเป้าหมายที่จะซื้อหนี้ด้อยคุณภาพเพื่อบริหารเพิ่มเติมอีก
โดยดำเนินการเสนอราคาประมูลที่ Conservative ภายใต้นโยบายการเติบโตอย่างระมัดระวัง
พัฒนาฐานข้อมูลการติดตาม
และประเมินผลการติดตามหนี้สินอย่างรอบคอบก่อนการดำเนินการประมูลซื้อหนี้